Vingerpol

Die vingerpol (Euphorbia caput-medusae) is 'n struik wat tot die genus Euphorbia behoort en ook saam met fynbos voorkom. Die spesie is endemies aan die Noord- en Wes-Kaap. Die struik kom op sanderige gelyktes voor langs die kus en klipperige hange, vanaf Oranjemund tot by die Kaapse Skiereiland en ook by Mosselbaai.

Dit is 'n struik wat tot 40 cm hoog word. Die takke word 10 tot 30 mm in deursnee. Dit gee 'n melksap af wanneer dit beskadig word. Die blare is smal, vlesig en verwelk gou. Die blomhofies word omring deur diep gefraiingde groen en wit kliere wat soos kroonblare lyk, dit is 12 - 20 mm in deursnee. 

Die naam medusae verwys na Medusa se kop, wat met slange bedek was.

 Galery 

 Bronnelys 
 Fotogids tot die Veldblomme van Suid-Afrika, John Manning, Briza Publikasies, ISBN 978 1 920217 01 3
 REDLIST Sanbi
 Plants of the World Online

caput-medusae
Kategorie:Flora van Suid-Afrika
Kategorie:Endemiese plante van Suid-Afrika